**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK Noteikumu projekts) paredz noteikt atbalsta pieejamību lielākam nodokļu maksātāju lokam, kuru saimnieciskā darbība ierobežota Covid-19 krīzes ietekmē.MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu mērķtiecīgas aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valstī 2020.gada 6.novembrī atkārtoti izsludināta un 2020.gada 29.decembrī pagarināta līdz 2021.gada 7.februārim ārkārtējā situācija un tiek turpināts pastiprināt dažāda veida ierobežojumus, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai. Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai.Identificētā problēma – ņemot vērā ieilgušo Covid-19 krīzi uz uzņēmēju saimniecisko darbību, nepieciešams palielināt atbalsta saņēmēju loku, kas līdz šim dēļ izstrādātajiem nosacījumiem MK Noteikumu Nr.676 ietvaros tika ierobežoti atbalsta saņemšanā, bet būtu atbalstāmi, jo to darbību kavē ieilgušās Covid-19 krīzes noteiktie ierobežojumi pēc 2021.gada 1.janvāra. Ekonomikas ministrija ir izvirzījusi priekšlikumu noteikt trešo apgrozījuma krituma kritēriju – atbalsts pieejams uzņēmumam, kas uzsācis saimniecisko darbību pēc 2019. gada 1.janvāra un kuram atbalsta perioda mēnesī apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopāSavukārt Latvijas Bankas un Latvijas Darba devēju konfederācijas priekšlikums paredz noteikt papildus ceturto kritēriju uzņēmuma apgrozījuma kritumam – noteikt, ka atbalstam var kvalificēties arī, ja atbalsta perioda mēnesī uzņēmuma apgrozījums ir krities vismaz par 30%, salīdzinot ar 2019. gada atbilstošo kalendāra mēnesi, un kura apgrozījums kopš 2020. gada 1. aprīļa vismaz trīs mēnešus ir pārsniedzis 10% no 2019. gada atbilstošā kalendārā mēneša apgrozījuma. Tāpat ir izvirzīts priekšlikums precizēt, ka MK Noteikumos Nr.676 noteiktās atbalsta programmas ietvaros atbalstu var saņemt uzņēmums atbalsta perioda mēnesī uzņēmuma apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā, un kuram atbalsta perioda mēnesī apgrozījums ir krities vismaz par 30 %, salīdzinot ar apgrozījumu 2019. gada vai 2020.gada attiecīgajā mēnesī.Minētie priekšlikumi ir izskatīti 2021.gada 25.janvāra Krīzes vadības grupas uzņēmējdarbības veicināšanai ietvaros, kurā tika turpinātas konsultācijas ar uzņēmēju pārstāvošajām organizācijām par atbalsta programmas nosacījumiem. Tāpat par Latvijas Bankas un Latvijas Darba devēju konfederācijas priekšlikumu ir notikusi diskusija Ministru kabineta 2021.gada 26.janvāra ārkārtas sēdē, izskatot Finanšu ministrijas sagatavoto informatīvo ziņojumu “Par priekšlikumiem apgrozāmo līdzekļu atbalsta programmā”. Šajā ziņojumā ir izskatīts un arī konceptuāli atbalstīts Ekonomikas ministrijas priekšlikums par trešā apgrozījuma krituma kritērija noteikšanai. Līdz ar to Ekonomikas ministrijas priekšlikums tiek virzīts atsevišķā MK Noteikumu projektā uz Ministru kabineta 2021.gada 28.janvāra sēdi. Savukārt par Latvijas Bankas un Latvijas Darba devēju konfederācijas priekšlikumu ir atvērta diskusija, un ievērojot Ministru kabineta 2021.gada 26.janvāra ārkārtas sēdes (prot Nr.7 6.§ 2.punkts) nolemto, ir sagatavots MK Noteikumu projekts, kura pamatā ir Ekonomikas ministrijas priekšlikums, kas papildināts ar Latvijas Bankas un Latvijas Darba devēju konfederācijas priekšlikumu, izskatīšanai Ministru kabineta 2021.gada 28.janvāra sēdē.Attiecīgi MK Noteikumu projekts paredz, ka:* MK Noteikumos Nr.676 noteiktās atbalsta programmas ietvaros atbalstu var saņemt arī uzņēmums, kuram atbalsta perioda mēnesī apgrozījums ir krities vismaz par 30%, salīdzinot ar 2019. gada atbilstošo kalendāra mēnesi, un kura apgrozījums kopš 2020. gada 1. aprīļa vismaz trīs mēnešus ir pārsniedzis 10% no 2019. gada atbilstošā kalendārā mēneša apgrozījuma (MK Noteikumu projektā 4.2.4. apakšpunkts).
* MK Noteikumos Nr.676 noteiktās atbalsta programmas ietvaros atbalstu var saņemt uzņēmums atbalsta perioda mēnesī uzņēmuma apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā, un kuram atbalsta perioda mēnesī apgrozījums ir krities vismaz par 30 %, salīdzinot ar apgrozījumu 2019. gada vai 2020.gada attiecīgajā mēnesī (MK Noteikumu projektā 4.2.1. apakšpunkts).

Šādiem uzņēmumiem pieejams atbalsts par 2021.gada atbalsta perioda mēnešiem 60 % apmērā no uzņēmuma bruto darba algas kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi. Nemainīgs paliek nosacījums, ka kopējā atbalsta summa, kas sniegta saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums), nepārsniedz 800 000 *euro vai 120 000 euro* saistītu personu grupai. Saskaņā ar Ekonomikas ministrijas analīzi, kas veikta izmantojot Valsts ieņēmumu dienesta datus, secināms, ka līdz ar jaunā kritērija noteikšanu atbalstu varēs saņemt tādi uzņēmumi, kam 2020 gadā nogalē, salīdzinājumā ar 2020.gada vasaru ir bijis apgrozījuma pieaugums. Tāpat līdz ar šo piedāvājumu atbalsta saņēmēju loks pieaugs līdz 14,1 tūkst. uzņēmumu, kas nozīmē, ka papildus potenciālais atbalsts atbilstošajiem uzņēmumiem mērojams 60 milj. EUR atbalsta mēnesī. EM vērš uzmanību potenciāli kvalificējas šādas TOP 3 nozares – būvniecība, degvielas vairumtirdzniecība un tabakas vairumtirdzniecība – 64% no potenciāli jaunajām nozarēm.Vienlaikus jāņem vērā, ka šāda kritērija noteikšana radīs papildus administratīvo slogu apgrozījuma kritērija vērtēšanā gan Valsts ieņēmumu dienestam, gan atbalsta pretendentiem, jo ieviešot papildus kritēriju palielinās neskaidrība par kritēriju piemērošanu. Tāpat pastāv risks, ka Eiropas Komisija nesaskaņos apgrozījuma krituma kritēriju, kas paredzēts MK Noteikumu Nr.676 jaunajā 4.2.4.apakšpunktā (skat. tālāk paskaidrojumu pie informācijas par saskaņošanu lietā SA.59592).* MK Noteikumos Nr.676 noteiktās atbalsta programmas ietvaros atbalstu var saņemt arī uzņēmums, kas faktiski uzsācis saimniecisko darbību pēc 2019. gada 1. janvāra un kuram atbalsta perioda mēnesī apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā (MK Noteikumu projektā 4.2.3.apakšpunkts).

Šādiem uzņēmumiem arī pieejams atbalsts par 2021.gada atbalsta perioda mēnešiem 60 % apmērā no uzņēmuma bruto darba algas kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi. Nemainīgs paliek nosacījums, ka kopējā atbalsta summa, kas sniegta saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums), nepārsniedz 800 000 *euro vai 120 000 euro* saistītu personu grupai. Lai noteiktu, vai uzņēmums ir faktiski uzsācis saimniecisko darbību pēc 2019.gada 1.janvāra, Valsts ieņēmumu dienests vērtēs, vai pirms attiecīgā perioda gada pārskatā atspoguļojas pasākumu kopums, kas identificē, ka uzņēmums plāno uzsākt saimniecisko darbību, piemēram, noslēgti darba līgumi, telpu nomas līgumi,  noslēgti sadarbības līgumi, uzņēmuma gada pārskatā norādītā informācija par ilgtermiņa ieguldījumiem (piem. nekustamie īpašumi, ilgtermiņa ieguldījumi nomātajos nekustamajos īpašumos vai norādītas nepabeigto celtniecības objektu izmaksas, avansa maksājumi par pamatlīdzekļu iegādi), kreditori, u.tml. Par faktisko saimnieciskās darbības veikšanu var liecināt  ieņēmumi, debitori, iesniegtas pievienotās vērtības nodokļa deklarācijas ar norādītiem darījumiem. Minētā pieeja nozīmē, ka uzņēmums var būt reģistrēts arī agrāk, piemēram, 2017.gadā, bet pēc 2019.gada 1.janvāra bijusi faktiskā saimnieciskā darbība.Atšķirība starp visiem četriem apgrozījumu kritērijiem:- 4.2.1apakšpuntkā atbilst visi tie uzņēmumi, kas reģistrēti un sāka saimniecisko darbību pirms 2019.gada;- 4.2.2.apakšpunktā atbilst visi uzņēmumi, kas reģistrēti un sāk saimniecisko darbību pēc 2020.gada 1.janvāra;- 4.2.3.apakšpunktā atbilst visi tie uzņēmumi, kas reģistrēti pirms 2019.gada un sāka saimniecisko darbību pēc 2019.gada 1.janvāra;- 4.2.4.apakšpunktā atbilst visi tie uzņēmumi, kas veica saimniecisko darbību 2019.gadā un tā apgrozījums kopš 2020. gada 1. aprīļa vismaz trīs mēnešus ir pārsniedzis 10% no 2019. gada atbilstošā kalendārā mēneša apgrozījuma.* veikti tehniski precizējumi, lai atbalsta pretendentam būtu skaidrs, kuri no MK Noteikumos Nr.676 4.punktā noteiktajiem kritērijiem ir nemainīgi un kuri ir nosacījuma.

Tas ir, netiek mainīta pieeja, ka uzņēmumam:1. jāatbilst sīkā (mikro), mazā un vidējā uzņēmuma definīcijai, kura noteikta Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikuma 2. pantā vai lielā uzņēmuma definīcijai, kura noteikta Komisijas regulas Nr. 651/2014 2. panta 24. punktā; 2. jābūt reģistrētam Valsts ieņēmumu dienestā kā nodokļu maksātājam.3. vienlaikus uz to attiecas noteikti apgrozījuma kritērija nosacījumi, kas pielāgoti attiecīgajam uzņēmuma saimnieciskās darbības veikšanas statusam.Tāpat ar MK Noteikumu projektu tiek precizēta norma, kas MK Noteikumu Nr.676 6., 7.punktā, 29.1, 29.2.apakšpunkta izpratnē tiek saprasta bruto darba algas kopsumma par attiecīgo periodu, ka tajā tiek ietvertas arī veiktās darba devēja valsts sociālās apdrošināšanas obligātās iemaksas.Ar MK Noteikumu projektu Covid-19 krīzes skartajiem potenciālajiem atbalsta saņēmējiem tiek paredzēti labvēlīgāki nosacījumi, salīdzinājumā ar iepriekš noteiktajiem atbalsta programmas nosacījumiem – pieejams atbalsts jaunai uzņēmumu kategorijai, kura, ieilgstot krīzei un noteiktajiem ierobežojumiem, arvien vairāk izjūt negatīvo ietekmi 2021.gadā. Ņemot vērā, ka atbalsta programmas 1.kārta ir noslēgusies 2021.gada 15.janvārī, tad jaunajām kategorijām, atbalsts pieejams ar 2021.gadu. Tādējādi, ieilgstot Covid-19 krīzei, tiek paplašināts atbalsta saņēmēju loks 2021.gadā. Atbalsts joprojām pieejams visiem Covid-19 krīzes skartajiem potenciālajiem atbalsta saņēmējiem, kas atbilst līdz šim noteiktajiem nosacījumiem, tādējādi stabilizējot situāciju tautsaimniecībā.Ar MK Noteikumu projektu paredzētās izmaiņas plānotas atbalsta programmas piešķirtā valsts budžeta finansējuma ietvaros (70,8 milj. EUR no līdzekļiem neparedzētiem gadījumiem).Eiropas Komisijas 2020.gada 16.decembrī pieņēma lēmumu par MK Noteikumiem Nr.676 (*SA.59592 (2020/N) – Latvia COVID-19: Grants to companies affected by the COVID-19 crisis to ensure the flow of working capital*). Ekonomikas ministrija ir 2021.gada 18.janvārī ir iesniegusi ar Finanšu ministriju saskaņotu paziņojumu Eiropas Komisijai par 2021.gda 12.un 14.janvārī Ministru kabinetā apstiprinātos MK Noteikumu Nr.676 grozījumus (SA.61338 attiecībā uz lietu SA.59592). Uz 2021.gada 25.janvāri notiek lēmuma izskatīšanas procedūra ar Eiropas Komisija un lēmums sagaidāms aptuveni līdz 2021.gada 3.februārim.Ņemot vērā MK Noteikumu projektā iekļautos grozījumus, Ekonomikas ministrija 2 darbdienu laikā sagatavos un iesniegs ar Finanšu ministriju saskaņotu paziņojumu Eiropas Komisijai par MK Noteikumu projektu, izmantojot Eiropas Komisijas pārziņā esošo elektroniskās paziņošanas sistēmu – SANI 2 vai, ja Eiropas Komisijas lēmums vēl netiks pieņemts, ziņos papildus SA.61338 lietas ietvaros par MK Noteikumu projektā ietvertajiem grozījumiem. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".Eiropas Komisija, 2020.gada 20.martā publicējot paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (turpmāk – Pagaidu regulējums) 8.punkts skaidro, ka: ”*Uzņēmumi var saskarties ne tikai ar nepietiekamu likviditāti, bet tie var ciest arī ievērojamus zaudējumus Covid-19 uzliesmojuma dēļ. Covid-19 uzliesmojuma ārkārtas raksturs nozīmē, ka šādus zaudējumus nevarēja paredzēt, tie ir ievērojama apjoma un tādējādi rada uzņēmumiem apstākļus, kas krasi atšķiras no tirgus apstākļiem, kādos tie parasti darbojas.[..]*”, t.i., paredz atbalstīt uzņēmumus, kas saskaras ar finansiālām grūtībām, kas radušās vai kuras saasina Covid-19 uzliesmojums. No atbalsta pasākuma loģikas izriet, ka atbalstāmi ir tādi uzņēmumi, kuri ir saskārušies ar likviditātes problēmām Covid-19 ietekmē. Taču ar virzīto MK Noteikumu projekta 1.1.punktu, kas paredz spēkā esošo tiesību aktu papildināt ar jaunu 4.2.4.apakšpunktu, atbalstu varēs saņemt arī tādi uzņēmumi, kam 2020. gadā ir bijis apgrozījuma pieaugums. Ievērojot Eiropas Komisijas Pagaidu regulējuma mērķi atbalstīt uzņēmumus, kas saskaras ar finanšu grūtībām, kuras rada Covid-19 uzliesmojums, vēršam uzmanību, ka plānotos grozījumus, daļā par apgrozījuma pieaugumu: *“[..]un kura apgrozījums kopš 2020. gada 1. aprīļa vismaz trīs mēnešus ir pārsniedzis 10% no 2019. gada atbilstošā kalendārā mēneša apgrozījuma*” Eiropas Komisija varētu arī nesaskaņot.Valsts ieņēmumu dienests atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. Valsts ieņēmumu dienests. Uz 2021.gada 25.janvāri reģistrēti 3 637 iesniegumi par grantu piešķiršanu. Kopējā prasījumu summa – 26 155 722,36 EUR. Savukārt izmaksāti granti par 1624 iesniegumiem, kopumā 10 151 078,37 EUR apmērā. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā ietvertā tiesiskā regulējuma īstenošana tiks nodrošināta Valsts ieņēmumu dienesta esošo līdzekļu un cilvēkresursu ietvaros. Ar MK Noteikumu projektu paredzēts turpināt sniegt atbalstu nodokļu maksātājiem, kas veic saimniecisko darbību, bet to darbība ir ierobežota Covid-19 izplatības noteikto ierobežojumu dēļ, tādējādi stabilizējot situāciju tautsaimniecībā.Paredzams, ka MK Noteikumu projektā iekļautā ceturtā apgrozījuma krituma kritērija noteikšana radīs papildus administratīvo slogu uzņēmuma apgrozījuma kritērija vērtēšanā gan Valsts ieņēmumu dienestam, gan atbalsta pretendentiem, jo ieviešot papildus kritēriju palielinās neskaidrība par kritēriju piemērošanu. |
| 3. | Administratīvo izmaksu monetārs novērtējums | Šobrīd nav iespējams veikt pilnu aprēķinu par ietekmi uz uzņēmējiem, jo projekts tiek virzīts steidzamības kārtā uz apstiprināšanu Ministru kabinetam.Vienlaikus saskaņā ar Valsts ieņēmumu dienesta informāciju- lai nodrošinātu MK Noteikumu projekta ieviešanu, informāciju sistēmās papildu nepieciešamais finansējums EDS (50 c/d \*490,05 =24 502,50 EUR) un, lai sagatavotu pārskatu par sagatavotajiem atbalsta veidiem, papildu nepieciešamas izmaiņas DNS (datu noliktavas sistēmās) (50 c/d \*505,78=25 289 EUR). Kopumā izmaiņu ietekme 49 791,50 EUR. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | MK Noteikumu projektā paredzētās izmaiņas tiks nodrošinātas sākotnēji MK noteikumu Nr. 676 īstenošanai paredzētā valsts budžeta finansējuma ietvaros 70,8 mij. EUR apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas regula Nr. 651/2014.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:Komisijas regula Nr. 651/2014, I pielikuma 2. pantā vai lielā uzņēmuma definīcijai, kura noteikta Komisijas regulas Nr. 651/2014 2. panta 24. punktā. |
| A | B | C | D |
| Komisijas regula Nr. 651/2014), I pielikuma 2. pants, 2. panta 24. punkts | Noteikumu projekta 1.1.punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas, Finanšu ministrijas (normatīvā regulējuma izstrāde) un Valsts ieņēmumu dienesta (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretārs Edmunds Valantis